text: इंग्लैंड के विकेटकीपर बल्लेबाज जोस बटलर को लगता है कि बेन स्टोक्स की टीम में वापसी और उनकी जगह दूसरे टेस्ट में टीम में शामिल हुए क्रिस वोक्स के शतक लगाने के बाद भारत के खिलाफ तीसरे टेस्ट में टीम चयन को लेकर सेलेक्टर्स को मुश्किलों का सामना करना पड़ सकता है। बटलर ने कहा, ‘‘ट्रेंट ब्रिज में खेले जाने वाले तीसरे टेस्ट में टीम का चयन करना मुश्किल होगा। सैम कुर्रन और क्रिस वोक्स ने पहले दो टेस्ट मैचों में मैन ऑफ द मैच पुरस्कार जीते हैं और बेन स्टोक्स टीम में वापस आ रहे हैं, ये कोच और कप्तान के लिए एक मुश्किल फैसला होगा।